27 



mindst 10 — 15 Kilometer fra nærmeste Saltvand, førte Gæssene 

 en behagelig og af mig hidtil uanet Tilværelse. 



Nævnte Terrain, hvis længste Udstrækning gaar i nordlig 

 Retning, indtager et Fladerum af ca. 16 D Kilometer og begrænses 

 mod Vest af en Fjældkæde, hvis nederste Skraaninger dækkes 

 af en Vegetation, yppigere end jeg har fundet den noget andet 

 Sted i Nordøstgrønland. Mod Øst og Nord taber Kærstrækningen 

 sig i golde, stenede og med Sandbastioner isprængte Sletter med 

 enkelte dybt liggende Ferskvandsbassiner fuldstændigt blottede 

 for Vegetation. Mod Syd hæver sig Trekroners bratte og golde 

 Fjældvægge i en Højde af 360 Meter med deres ganske smaa 

 terrasseformede Afsatser. 



I selve Kær- og Moseterrainet var Vegetationen overmaade 

 rig og yppig. Saavel Polarpilen som de øvrige Vækster optraadte 

 her i relativt kæmpemæssige Størrelser. Trods den tidlige Aarstid 

 var Sneen overalt bortsmeltet, og et Utal af Smeltevandsdamme, 

 større og mindre, gav Stedet en for Svømme- og Vadefugle for- 

 øget Tillokkelse. Det stærke Sollys' Indvirkning paa den mørke, 

 tørveholdige Jord er sikkert Aarsagen til den usædvanlig tidlige 

 Snesmeltning. 



Ved min Ankomst stod Bramgæssene parvis eller i Smaa- 

 flokke i Vandpytterne eller gik græssende i Nærheden af disse, 

 stundom ogsaa højt op ad Fjældsiderne. Paa bestemte Tider 

 af Døgnet forlod Gæssene saa godt som alle Kæret og forsvandt 

 i sydlig Retning over mod Trekroners midterste og højeste Parti. 

 I den Tro, at der i Nærheden af Fjældet fandtes en større Sø, 

 hvor Gæssene efter endt Fouragering søgte hen, begav jeg mig 

 over i den angivne Retning. Jeg fandt ogsaa et Par større Bas- 

 siner med fersk Vand og traf i disse nogle faa Gæs, som op- 

 skræmmede søgte videre ind mod Fjældet. Da jeg kom dette 

 nær paa 1 Kilometer fik jeg Løsning paa Gaaden. Langs den 

 vældige Fjældmur svirrede som Bier uden for en Kube Bram- 

 gæssene frem og tilbage, og en vedholdende Summen, der maaske 

 snarere lød som en fjærnt, dæmpet Snakken, naaede mit Øre. 

 Siddende ved Fjældets Fod iagttog jeg nu i nogle Timer Gæs- 

 senes Færd. Ved Brugen af Kikkert kunde jeg uden Vanske- 

 lighed nøje mærke mig selv de mindste Enkeltheder. Medens 

 en Del Gæs stedse fløj langs Fjældsiderne og undertiden steg saa 

 højt til Vejrs, at de gik over Fjældet og forsvandt paa den mod- 

 satte Side , sad Størsteparten af Fuglene som Regel parvis om- 



